  Анжелика Тихонова корреспондент Ижкарысь Ленин ёросысь 20 номеро выль школа тодмо пыӵал тӥрлык кылдытӥсьлэсь Михаил Тимофеевич Калашниковлэсь нимзэ нуллоз. Со сярысь ивортодэтъя «Удмуртия» агентстволы Ижкар администрацилэн тӧроезлэн мер политикая воштӥсез Дмитрий Чистяков вераз. Али Калашников нимо фондэн кулэ луись огкылъёс гожтӥсько. Кулэ луись тупанкылъёс кинюртӥсько. Со Ижкарын нырысетӥзэ инженерной школаез кылдытон Дмитрий Чистяков, Ижкар администрацилэн тӧроезлэн мер политикая воштӥсезШколалэн нырысетӥ этажысь холлаз Михаил Калашниковлэсь бюстсэ пуктозы. Али скульпторъёс но суредасьёс солэн макетэз бордын ужало. Азьвыл выль классъёсын 30-тӥ южтолэзьысен дышетыны кутскозы шуыса чакламын вал, но коронавирус инфекци вӧлмонэн сэрен усьтонэз выжтӥзы. Али кылдэм югдурын 20 номеро школаез усьтон дыр выжтэмын луыны быгатэ. Но ми пиналъёсты пумитаны быдэсак дасесь. Али дистанционной амалэн дышетон мынэ Дмитрий Чистяков, Ижкар администрацилэн тӧроезлэн мер политикая воштӥсезПусъём, Россиын сизьым школаос Михаил Калашниковлэсь нимзэ нулло.   Ватсалом, выль школаын пиналъёсты одӥг сменаен дышетыны чаклало. Пиналъёс книгаоссэс школаын возьыны, дорысь ужзэс но отын ик лэсьтыны быгатозы.  Тегъёс: Дышетон Ижкар Удмуртия МихаилКалашников школаос  